BREAKING ก.ล.ต. เริ่มพัฒนา AI ตรวจจับการปั่นหุ้น
สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ได้มีรายงานว่าจะเริ่มพัฒนา “E-enforcement” ซึ่งเป็นระบบ AI ที่จะเข้ามาช่วยตรวจสอบความผิดปกติในการซื้อขายหุ้นแล้ว
28 ก.ย. 2564

BREAKING ก.ล.ต. เริ่มพัฒนา AI ตรวจจับการปั่นหุ้น
สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ได้มีรายงานว่าจะเริ่มพัฒนา “E-enforcement” ซึ่งเป็นระบบ AI ที่จะเข้ามาช่วยตรวจสอบความผิดปกติในการซื้อขายหุ้นแล้ว
โดย คุณเอนก อยู่ยืน ผู้ช่วยเลขาธิการ ก.ล.ต. เปิดเผยว่าทางองค์กรได้พัฒนาโครงการ E-enforcement เพื่อช่วยในการตรวจสอบการกระทำผิดหรือการจับพฤติกรรมผิดปกติในตลาดหุ้น แบ่งออกเป็น 3 ส่วน คือ
1. AI enforcement จะเป็นส่วนที่ใช้ AI เข้ามาตรวจสอบการกระทำความผิดในด้านราคาในตลาดหลักทรัพย์
โดย AI จะช่วยชี้พฤติกรรมการซื้อขายที่ผิดปกติ รวมถึงระบุช่วงเวลาที่เกิดพฤติกรรมที่ผิดปกติ 
ด้วยการเก็บสถิติ แล้วนำมาวิเคราะห์พฤติกรรมการส่งคำสั่งซื้อดังกล่าว
2. Corporate surveillance เป็นการใช้ระบบออนไลน์ในการช่วยตรวจสอบความผิดปกติ
เกี่ยวกับฐานะการเงิน และผลการดำเนินงานต่าง ๆ เช่น งบดุล งบกำไรขาดทุน และงบกระแสเงินสดว่าเกิดการกระทำที่ทุจริตหรือไม่
ซึ่งในอนาคต ก็จะมีการพัฒนาเพิ่มเติมขึ้นโดยการเพิ่มระบบตรวจสอบความสัมพันธ์บุคคล ซึ่งมีเป้าหมายให้ระบบสามารถตรวจจับและคัดกรองธุรกรรมที่ผิดปกติได้อย่างรวดเร็ว เพื่อลดความเสียหายไปพร้อม ๆ กับลดกรณีทุจริตลง
3. E-link ระบบช่วยเชื่อมโยงความสัมพันธ์บุคคลและการเงิน ที่จะช่วยเพิ่มประสิทธิภาพการบังคับใช้กฏหมายที่ดี และรวดเร็วมากขึ้น ช่วยยับยั้งความเสียหาย รวมถึงช่วยตรวจจับความสัมพันธ์หรือการมีส่วนร่วมในการกระทำความผิดที่เร็วขึ้นด้วย
ซึ่งโครงการนี้ ก็เรียกได้ว่าน่าสนใจ
เพราะตลอดระยะเวลาที่ผ่านมา เราก็พอจะได้เห็นความผิดปกติในตลาดหุ้นไทย
ที่ในบางความผันผวนของหุ้นตัวเดียว สามารถส่งผลกระทบรุนแรงต่อภาพรวมทั้งตลาด
โดยมาตรการการกำกับดูแลที่ผ่านมา เช่น การติดเครื่องหมายเตือนท้ายหุ้นประเภท Trading Alert หรือการติด Cash Balance อาจช่วยได้ส่วนหนึ่ง แต่ถ้ามีระบบตรวจจับแบบที่เป็นปัญญาประดิษฐ์ หรือ AI ก็น่าจะทำให้การกำกับดูแลมีประสิทธิภาพมากขึ้น
โดยระบบ AI ทั้งหมด คาดว่าจะเริ่มเป็นรูปเป็นร่างในปี 2565 หรือในปีหน้าที่จะถึงนี้ ซึ่งเราก็ต้องมาติดตามกันต่อไปว่า AI ของ ก.ล.ต. จะช่วยดูแลตลาดหุ้นได้มากน้อยแค่ไหน..
References
-
-